text: 五看五岳及三停，左颧为东岳，俱要中正，不可粗露倾塌，额为南岳，亦喜方正，不宜撇竹低塌，右颧为西岳，亦与左颧相同，地阁为北岳，喜在方圆隆满，不可尖削歪斜，卷窍兜上，土星为中岳，亦宜方正耸上印堂，五岳成也，书云：五岳俱朝，贵压朝班，亦且钱财自旺，三停者，额门，准头，地角，此面部三停也，又为三才，又为三主，又名三表，俱要平等，上停长少年忙，中停长福禄昌，下停长老吉祥，三停平等，一生衣禄无亏，若三停尖削，歪斜，粗露，俱不利也，可照流年部位气色而推，不可一体而断。